Diari Oficial de la Generalitat Valenciana


Sumari del DOGV 1273, del 28-03-1990 (1990/816973)

ORDRE d'1 de març de 1990, de la Conselleria de Treball i Seguretat Social, per la qual es prorroguen per a l'any 1990, les beques reconegudes en l'any 1986, i prorrogades en anys sucessius als disminuïts atesos en centres especialitzats.
----------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/03/01/(1)/dof/vci/html**

### Dades del document

Número de DOGV
:   1273

Data del DOGV
:   28-03-1990

Secció del DOGV
:   DISPOSICIONS GENERALS

Número del document
:   1990/816973


Data del document
:   01-03-1990

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre d'1 de març de 1990, de la Conselleria de Treball i Seguretat Social, per la qual es prorroguen per a l'any 1990 les beques reconegudes l'any 1986, prorrogades en anys successius als disminuïts atesos en centres especialitzats.  
Entre el objetius d'aquesta Conselleria de Treball i Seguretat Social hi ha el de contribuir al benestar d'aquells sectors de població que presenten greus mancances personals o socials. Això suposa que siga d'interés preferent el suport a persones sotmeses a greus dificultats a fi de facilitar llur accés als recursos mínims necessaris.  
En atenció d'aquests motius, l?Ordre de 7 de novembre de 1989, d?aquesta Conselleria de Treball i Seguretat Social, convocà i regulà les prestacions econòmiques individuals, en l?àmbit de les quals hi ha les dirigides a pal·liar greus problemes específics que afecten l'autonomia personal, social y econòmica, per tal d'aconseguir el normal desenvolupament humà i social, havent-se d'incloure en aquest concepte les beques per a disminuïts atesos a centres especialitzats.  
Per això, i atés el Decret 210/1985, de 30 de desembre, del Consell de la Generalitat Valenciana, es tramitaren i concediren beques per a disminuïts atesos en centres especialitzats, i les pròrrogues d'aquestes que puguen beneficiar els afectats de les esmentades mesures; per la interrupció d?aquestes prestacions de la Conselleria de Treball i Seguretat Social, aquesta dictà una Ordre de 20 de febrer de 1987, per la qual es prorrogaven per a l?exercici de 1987 les beques reconegudes en l'any 1986, Ordre d?1 de. març de 1988 per la qual es prorrogaven per a l?exercici de 1988 les beques reconegudes en l'any 1986, i Ordre d?1 de març de 1989 per la qual es prorrogaven per a l?exercici 1989 les beques reconegudes en l'any 1986 i prorrogades en anys successius als disminuïts atesos a centres especialitzats, mesura que es fa aconsellable, per idèntiques circumstàncies, prorrogar en aquest exercici de 1990.  
En virtut d'aixà i fent ús de les facultats que em confereix l'article 35 de la Llei 5/1983, de 30 de desembre, de Govern Valencià,  
ORDENE:  
Article primer  
Es prorroguen per a l'any 1990, les beques que foren reconegudes en l'any 1986, i prorrogades en anys successius als disminuïts atesos a centres especialitzats segons que estableix l'article 8 del Decret 210/1985, de 30 de desembre.  
Article segon  
Les sol·licituds de prórroga es formalitzaran per mitjà d'instàncies segons el model oficial, subscrites pel beneficiari o el seu representant legal, a les quals s'adjuntarà: -  
1. Declaració jurada o promesa acreditativa que no s'han modificat les condicions i requisits que determinaren la concessió de la beca.  
2. Cas d'haver-se produït alguna modificació familiar, s'hi haurà d'adjuntar fotocòpia del llibre de família degudament compulsat, a més de la declaració o promesa acreditativa de no haver-se produït cap altra modificació en les condicions i requisits que determinaren la concessió de beca, tret de la modificació familiar.  
Article tercer  
La presentació de les sol·licituds i de la documentació requerida, es farà en els Serveis Territorials de Serveis Socials de la província on residesca el sol·licitant, sense perjudici del que disposa l'article 66 de la Llei de Procediment Administratiu.  
El termini de presentació serà de 30 dies hàbils a comptar des de l'endemà de la publicació d'aquesta Ordre al Diari Oficial de la Generalitat Valenciana.  
DISPOSICIO FINAL  
La validesa de la prórroga a què fa referència aquesta Ordre, s?entendrà referida al període comprés entre l'1 de gener i el 31 de desembre de 1990.  
València, 1 de març de 1990.   
El Conseller de Treball i Seguretat Social,   
MIGUEL DOMENECH PASTOR


Còpia Permalink ELI